钦定古今图书集成/明伦汇编/官常典/第315卷 > 高湜
## 钦定古今图书集成/明伦汇编/官常典/第315卷 > 高湜

按《唐书高𬬩传》：“𬬩子湜，字澄之，第进士，累官右谏议
大夫。咸通末，为礼部侍郎。时士多繇权要干请，湜不
能裁，既而抵帽于地曰：‘吾决以至公取之，得谴固吾
分’。乃取公乘亿许棠、聂夷中等，以兵部侍郎判度支，
出为昭义节度使，为下所逐，贬连州司马，以太子宾
客分司东都，卒。亿字寿仙，棠字文化，夷中字坦之，皆”
有名当时。